**Conor William Hazard** (s. 5. maaliskuuta 1998 Downpatrick) on pohjoisirlantilainen jalkapalloilija, pelipaikaltaan maalivahti. Hän edustaa Englannin mestaruussarjassa pelaavaa Plymouth Argylea.

Seurajoukkueura
---------------

Nuorena Hazard harrasti perinteisen jalkapallon lisäksi gaelilaista jalkapalloa. Perinteisen jalkapallon parissa Hazard edusti junioritasolla pohjoisirlantilaisseura Cliftonvilleä ennen siirtoaan Skotlantiin ja Celticiin vuonna 2015. Kesällä 2017 Hazard pääsi pelaamaan Celticin edustusjoukkueessa harjoituskaudella, ja hänet nostettiinkin edustusjoukkueen vahvuuteen kaudeksi 2017–2018.

Tammikuussa 2018 Hazard siirtyi Skotlannin mestaruussarjassa pelaavaan Falkirkiin loppukauden mittaisella lainasopimuksella. Kevätkaudella hän sai tililleen 11 ottelua Falkirkin maalilla.

Tammikuussa 2019 Hazard siirtyi jälleen lainasopimuksella Skotlannin mestaruussarjaan, tällä kertaa Partick Thistlen riveihin, jossa hän pääsi Falkirk-pestin tavoin pelaamaan 11 ottelussa. 

Lokakuussa 2019 Hazard siirtyi lainalle Dundeen riveihin Skotlannin mestaruussarjaan, kun joukkueen ykkösmaalivahti Jack Hamilton joutui sivuun. Noin kuukautta ja viittä pelattua ottelua myöhemmin Hazard palasi Celticiin Hamiltonin palattua joukkueen vahvuuteen. Tammikuussa 2020 Dundee kuitenkin lainasi Hazardin takaisin loppukaudeksi 2019–2020. Lopulta Hazard pelasi Dundeen maalilla yhteensä 11 ottelua, ennen kuin kausi keskeytettiin huhtikuussa 2020 koronaviruspandemian vuoksi.

Kausi 2020–2021 oli Hazardin ensimmäinen kokonainen kausi Celticin edustusjoukkueessa. Hazard teki debyyttinsä Celticin maalilla joulukuussa 2020 Eurooppa-liigan lohkovaiheen päätöskierroksella Lilleä vastaan. Vain kolmea päivää myöhemmin Hazard sai tililleen ensimmäisen ottelunsa Skotlannin Valioliigassa, kun hän piti nollapelin Celticin voittaessa Kilmarnockin. Hazard oli sankari myös kolmannessa esiintymisessään Celticin maalilla, koronaviruspandemian vuoksi siirretyssä kauden 2019–2020 Skotlannin cupin finaalissa, kun hän torjui rangaistuspotkukilpailussa kaksi Heartsin rangaistuspotkua Celticin voittaessa jo neljännen peräkkäisen cup-mestaruutensa. Yhteensä hän teki kaudella 2020–2021 viisi esiintymistä Celticin maalilla Skotlannin Valioliigassa.

Kaudella 2021–2022 kilpailu Celticin maalilla kiristyi, kun entinen Englannin maajoukkuemaalivahti Joe Hart siirtyi Celticiin. Näin ollen Hazard putosi vasta neljänneksi vaihtoehdoksi, kun niin Hart, Scott Bain, kuin myös toinen nuori, Tobi Oluwayemi, nousivat järjestyksessä hänen edelleen. Syksyn 2021 Hazard kuitenkin vietti Celticissä, mutta ei onnistunut saamaan tililleen yhtäkään ottelua.

Tammikuussa 2022 Hazard siirtyi kauden 2022 kattavalla lainasopimuksella Veikkausliigan hallitsevan mestarin, HJK:n, riveihin. Ensimmäistä kertaa Hazard oli HJK:n maalilla Liigacupin ottelussa FC Interiä vastaan, ja Veikkausliigassa hän debytoi toisella kierroksella vierasvoitossa SJK:sta. Lopulta Hazard pelasi 21 ottelua Veikkausliigaa HJK:n maalilla, onnistuen pitämään yhteensä kymmenen nollapeliä. Myös Eurooppa-liigassa Hazard torjui kaikissa kuudessa lohkovaiheen ottelussa HJK:n maalilla. Lainapesti oli Hazardilta onnistunut, kun HJK voitti kolmannen peräkkäisen Veikkausliigan mestaruutensa ja Hazard valittiin myös HJK-kannattajien vuoden pelaajaksi.

Kesällä 2023 Hazard siirtyi kolmivuotisella sopimuksella Englannin mestaruussarjan Plymouth Argyleen.

Maajoukkueura
-------------

Hazard on edustanut nuorten tasolla Pohjois-Irlannin alle 16-, alle 17-, alle 19- ja alle 21-vuotiaiden maajoukkueita. Debyyttinsä Pohjois-Irlannin A-maajoukkueessa Hazard teki kesäkuussa 2018 ystävyysottelussa Costa Ricaa vastaan.

Lähteet
-------

1. ↑   Hazardin seuratilastot Soccerway-sivustolla
2. ↑   Hazardin maajoukkuetilastot Transfermarkt-sivustolla
3. ↑  Jupe: Miten päädyit HJK:hon, Conor Hazard? *HJK Helsinki*.  22.4.2022. Viitattu 28.11.2022.
4. ↑  Gareth Fullerton: Co Down teenager signs bumper deal with Scottish giants Celtic *BelfastLive*.  9.9.2017. Viitattu 28.11.2022. (englanniksi)
5. ↑  Hazard moves on loan to Falkirk | SPFL *spfl.co.uk*. Viitattu 28.11.2022.
6. ↑  Conor Hazard - Stats 2018 *www.transfermarkt.com*. Viitattu 28.11.2022. (englanniksi)
7. ↑  Conor Hazard - Stats 2019 *www.transfermarkt.com*. Viitattu 28.11.2022. (englanniksi)
8. ↑  Conor joins *Dundee Football Club - Official Website*.  24.10.2019. Viitattu 28.11.2022. (englanniksi)
9. ↑  Jack's back *Dundee Football Club - Official Website*.  29.11.2019. Viitattu 28.11.2022. (englanniksi)
10. ↑  Conor returns *Dundee Football Club - Official Website*.  27.1.2020. Viitattu 28.11.2022. (englanniksi)
11. ↑  Conor Hazard - Stats 2020 *www.transfermarkt.com*. Viitattu 28.11.2022. (englanniksi)
12. ↑  Soccer-Scottish clubs vote to end season in lower tiers due to coronavirus *Reuters*.  15.4.2020. Viitattu 28.11.2022. (englanniksi)
13. ↑  'This cannot be real', 'this isn't going to end well', 'let's see if Hazard can use his hands': Celtic fans react to starting XI to face Lille *www.scotsman.com*.  10.12.2020. Viitattu 28.11.2022. (englanniksi)
14. ↑  Celtic FC - Kilmarnock FC, Dec 13, 2020 - Scottish Premiership - Match sheet *www.transfermarkt.com*. Viitattu 28.11.2022. (englanniksi)
15. ↑  Conor Hazard the hero as Celtic beat Hearts on penalties to complete quadruple treble with Scottish Cup success *belfasttelegraph*. Viitattu 28.11.2022. (englanniksi)
16. ↑  Conor Hazard - Stats 2021 *www.transfermarkt.com*. Viitattu 28.11.2022. (englanniksi)
17. ↑  Ange Postecoglou speaks as Conor Hazard departs Celtic on loan *67 Hail Hail*.  19.1.2022. Viitattu 28.11.2022. (englanniksi)
18. ↑  Conor Hazard - Stats 2022 *www.transfermarkt.com*. Viitattu 28.11.2022. (englanniksi)
19. ↑  HJK hankki maajoukkuevahdin skottijätti Celticistä *mtvuutiset.fi*.  19.1.2022. Viitattu 28.11.2022.
20. 1 2  Conor Hazard - Detailed stats *www.transfermarkt.com*. Viitattu 28.11.2022. (englanniksi)
21. ↑  Forza HJK äänesti Conor Hazardin vuoden pelaajaksi *Fan Club Forza HJK ry*. Viitattu 28.11.2022.
22. ↑  Conor Hazard - National team *www.transfermarkt.com*. Viitattu 28.11.2022. (englanniksi)